
  Parlamentul României   

 Camera Deputaţilor

Comisia pentru administraTie publica,              
          
    12 octombrie 2001

amenajarea teritoriului Si echilibru 
                      
    Nr.26/339


 ecologic 





Către






BIROUL PERMANENT AL






CAMEREI DEPUTATILOR



Vă înaintăm, alăturat, Raportul asupra propunerii legislative privind declararea comunei Criscior, judeţul Hunedoara, oraş, trimisă comisiei noastre cu adresa nr.345 din 6 septembrie 2001.



La întocmirea raportului, comisia a avut în vedere:

· avizul Consiliului Legislativ cu nr.917 din 31 august 2001.

· punctul de vedere negativ al Guvernului nr.135/PM din 10 iulie 2001.



Prin obiectul de reglementare şi conţinutul său, propunerea legislativă se încadrează în categoria legilor organice.



PRESEDINTE,



IOAN OLTEAN


SECRETAR,







KOVACS CSABA TIBERIU

In urma examinării propunerii legislative privind declararea comunei Criscior, judeţul Hunedoara, oraş, în şedinţa din 9 octombrie 2001, Comisia a hotărât că propunerea legislativă nu poate fi acceptată şi propune Plenului Camerei Deputaţilor respingerea acestei, pentru următoarele motive:



1. Propunerea legislativă are ca obiect de reglementare trecerea comunei Crisciro, judeţul Hunedoara de la rangul de comună la rangul de oraş.



Potrivit art.3 alin.(1) din Legea nr.351/2001 privind aprobarea Planului de amenajare a teritoriului naţional – Secţiunea a IV-a – Reţeaua de localităţi, trecerea localităţilor de la un rang la altul se face prin lege la propunerea consiliilor locale, cu consultarea populaţiei prin referendum local.



Aceeaşi obligativitate a efectuării referendumului local este impusă şi de prevederile art.13 alin.(1) din Legea nr.3/2000 privind organizarea şi desfăşurarea referendumului care statuează că problemele de interes din unităţile administrativ-teritoriale se supun aprobării locuitorilor prin referendum. 



Din expunerea de motive şi din documentaţia însoţitoare nu a rezultat că au fost îndeplinite dispoziţiile legale sus-menţionate, în sensul că pentru trecerea localităţii Criscior de la rangul de comună la cel de oraş, locuitorii nu au fost consultaţi prin referendum.



2. Potrivit aceluiaşi art.3 din Legea nr.351/2001, pentru trecerea comunei Criscior la rangul de oraş trebuiesc îndepliniţi principalii indicatori cantitativi şi calitativi minimali prevăzuţi în anexa nr.II a legii, indicatori care stabilesc un anumit nivel al dotărilor edilitare.



In urma examinării propunerii legislative a rezultat că nu toţi aceşti indicatori minimali sunt îndepliniţi pentru a fi posibilă trecerea localităţii la un rang superior. 



De menţionat este faptul că în Programul de guvernare pe perioada 2001-2004 se preconizează organizarea ca oraşe a unui număr important de comune, care prin dotările tehnico-edilitare se apropie de statutul de localitate urbană, iar odată cu analizarea acestora va fi avută în vedere şi propunerea de declarare a comunei Criscior, oraş. 



Propunerea legislativă prin obiectul şi conţinutul său, se încadrează în categoria legilor organice.



PRESEDINTE,



IOAN OLTEAN


SECRETAR,







KOVACS CSABA TIBERIU
Expert parlamentar:

Stelian Androne

